EkBass/fiwiki-20250220-pages-articles huggingface dataset:
Capri (laulaja)

Capri (oik. Päivi Selo (ent. Virkkunen), s. 28. helmikuuta 1972 Vaasa) on suomalainen iskelmälaulaja. Caprin levytysura alkoi karaokelaulukilpailun kakkostilan myötä, joka toi hänelle levytyssopimuksen Sonyn kanssa. Ensilevytys ”Rakas” julkaistiin vuonna 1993. Hän alkoi myös laulaa taustoja tuottaja-säveltäjä Kari Sallin tuottamien artistien (muun muassa Merja Raski, Eini ja T. T. Purontaka) levyillä. Levy-yhtiö Polygramin kautta ilmestyi kaikkiaan viisi singleä ja debyyttialbumi Salaa sinun (vuonna 1997). Hän myös keikkaili oman Swingers-yhtyeensä kanssa. Vuonna 1998 Capri oli Syksyn sävelen loppukilpailussa kappaleella "Vertigo", mutta se ei menestynyt. Välillä karaoke-emännänkin töitä tehnyt Capri osallistui samaan kilpailuun myös vuonna 2000 laululla ”Oot kuin varjo vierelläin”. Vuonna 2001 julkaistiin kakkosalbumi Kuun morsian. Capri osallistui Suomen Euroviisukarsintoihin 2009 Movetronin ja Waldo’s People -ryhmän taustalaulajana ja edusti Suomea Moskovan Euroviisuissa. Vuoden 2012 joulukuussa Caprin kerrottiin olevan suomalaisen Amberian Dawn -metalliyhtyeen uusi laulaja. == Diskografia == * * * == Lähteet == == Aiheesta muualla == * Amberian Dawnin virallinen sivusto Luokka:Suomalaiset iskelmälaulajat Luokka:Suomalaiset metallimusiikin laulajat Luokka:Vuonna 1972 syntyneet Luokka:Elävät henkilöt
Norjan kielipolitiikka

Norjan kielipolitiikka tarkoittaa Norjan valtion suhdetta eri kieliin ja eri kieliä puhuviin ihmisryhmiin. Norjassa on yksi virallinen kieli (norja) ja kolme vähemmistökieltä (saame, kveeni ja romani). Huippuvuorilla puhutaan myös venäjää ja puolaa, mutta niillä ei ole virallista asemaa. ==Norjan kieli== thumb|Bokmålin ja nynorskin käyttö norjan kunnissa Norja on Norjan puhutuin kieli, jota käyttää äidinkielenään 95 % väestöstä. Norjan kirjakieli voidaan jakaa kirjanorjaan () ja uusnorjaan (); uusnorja perustuu puhekieleen, kun taas kirjanorja on vanha kirjakieli, joka syntyi norjalaisen eliitin keskuudessa 400 vuotta sitten tanskan ja norjan sekoittuessa. Valtio tunnusti nynorskin vuonna 1885. Uusnorjaa käytetään maan länsiosien vuonoissa, ja 10 % norjalaisista käyttää sitä kirjakielenään. Kirjanorjaa käytetään Norjan tiheämmin asutetuilla alueilla, 85–90 % käyttää sitä kirjakielenään. Aikoinaan molemmat kielet yritettiin yhdistää luomalla samnorsk, mutta siitä ei koskaan tullut laajasti käytettyä. Høgnorsk on nynorskin muoto, jossa on säilynyt enemmän vanhoja vaikutteita, mutta sillä on vain vähän käyttäjiä. ==Saamelaiskielet== Saamelaiskielillä on Norjassa noin 15 800 puhujaa. Norjan saamelaiskielet ovat eteläsaame, luulajansaame, piitimensaame ja pohjoissaame. Norjassa on määrällisesti eniten saamelaisia ja saamelaiskieliä puhuvia. Saamelaiskielillä on virallinen asema Porsangin, Kaarasjoen, Tenon, Uuniemen, Koutokeinon, Kaivuonon, Tysfjordin ja Snåsan kunnissa. Koutokeino on saamelaisten tärkeimpiä kulttuurikeskuksia, kun taas Snåsa on eteläsaamen tärkein keskus. 1860-luvulta eteenpäin saamelaiskielten puhujiin kohdistettiin norjalaistamistoimia, ja kielet alkoivat elpyä vasta 1970-luvulla. ==Kveeni== Kveeniä eli ruijan suomalaismurteita puhuvat kveenit Tromssan ja Finnmarkin lääneissä. Kielellä on Norjassa noin 6 500 puhujaahttp://www.ethnologue.com/show_language.asp?code=fkv. Kuten saamelaiskielienkin puhujiin, myös kveeneihin kohdistettiin norjalaistamistoimia. Samoin kuin saame, kieli alkoi elpyä 1970-luvulla ja vuodesta 2006 lähtien kieltä on voinut opiskella Tromssan yliopistossa. Kveeni on virallinen kieli Porsangissa. ==Romanin kieli== Romanin kielellä on Norjassa noin 6 500 puhujaa, ja se jakautuu neljään murteeseen: tavringerin, vlaxin, skandiromaanin ja rodin murteisiin. Rodi on muodostunut norjan kielestä, jossa on suuri määrä lainasanoja romanin kielestähttp://www.ethnologue.com/show_language.asp?code=rmg. Romanit eivät ole keskittyneet mihinkään osaan maata vaan ovat levittäytyneet ympäri maata, lähinnä suuriin asutuskeskuksiin. ==Lähteet== Luokka:Kielipolitiikka Kielipolitiikka
Dario

Dario (oik. Darius Waldemar Witkowski, s. 5. tammikuuta 1950) on puolalaissyntyinen iskelmälaulaja. Dario on asunut Suomessa vuodesta 1972 ja on Suomen kansalainen. Hän aloitti levytysuransa 1970-luvun puolivälissä Decca-merkille omalla kappaleellaan "Hey Barbarella". Vuonna 1994 Dario oli mukana Euroviisukarsinnoissa kappaleellaan "Ateljee". Maaliskuussa 2002 hän julkaisi Puolassa albumin Mazurskie jeziora. == Diskografia == * == Lähteet == == Aiheesta muualla == * Darius Witkowski Äänitearkiston tietokannassa Luokka:Puolalaiset laulajat Luokka:Suomalaiset iskelmälaulajat Luokka:Vuonna 1950 syntyneet Luokka:Elävät henkilöt Luokka:Suomenpuolalaiset henkilöt
Otto Heino

Otto Heino (20. huhtikuuta 1915 East Hampton, Connecticut, Yhdysvallat – 16. heinäkuuta 2009 Ojai, Kalifornia, Yhdysvallat) oli amerikansuomalainen keramiikkataiteilija. Hänen vanhempansa olivat Suomesta muuttaneet August ja Lena Heino. Vuonna 1948 avioituneen Oton vaimo oli Vivika (o.s. Place, 27. kesäkuuta 1910 Caledonia, New York – 1. syyskuuta 1995 Ojai, Kalifornia). Vivikan alkuperäinen etunimi oli Vivien. 1930-luvulla Heino perusti menestyneen kuljetusliikkeen. Hän palveli toisen maailmansodan aikana Saksan rintamalla B17-pommikoneen ampujana. Hän tutustui sodan aikana Lontoossa keraamikko Bernard Leachiin, jonka työskentelyä seuratessaan hän sai innostuksen keramiikan tekemiseen. Hän opiskeli alaa New Hampshiren taide- ja käsityökoulussa, jossa hän tutustui opettajana toimineeseen tulevaan vaimoonsa. He tekivät taide- ja käyttöesineitä, jotka he signeerasivat Otto + Vivika riippumatta siitä, kumpi ne oli tehnyt. Lisäksi he kouluttivat keraamikkoja. Otto Heino työskenteli 1950- ja 1960-luvuilla NASAlle ja suunnitteli muun muassa avaruusrakettien kärkiin keraamisia laattoja, jotka kestivät kuumuutta. Heino kehitteli vaimonsa Vivika Heinon kanssa kiinalaistyylistä himmeänkeltaista lasitetta, joka vihdoin onnistui vasta vaimon kuoltua. Heinot saivat vaikutteita arts and crafts -liikkeestä, saksalaisesta bauhausista ja japanilaisesta keramiikkataiteesta. Heinot tekivät Michael Curtizin Hollywood-elokuvaan Sinuhe, egyptiläinen 751 keraamista esinettä. == Lähteet == Luokka:Amerikansuomalaiset henkilöt Luokka:Yhdysvaltalaiset keramiikkataiteilijat Luokka:Vuonna 1915 syntyneet Luokka:Vuonna 2009 kuolleet
Josef Peters

Josef Peters (16. syyskuuta 1914 – 24. huhtikuuta 2001) oli saksalainen Formula 1 -kuljettaja. Hän osallistui yhteen Formula 1 -osakilpailuun kaudella , Saksan GP:hen. Hän keskeytti kilpailussa, eikä saavuttanut pisteitä. Aika- ajoissa Peters oli parhaimmillaan kahdeskymmenes. == Lähteet == == Aiheesta muualla == *http://www.statsf1.com/en/josef-peters.aspx Luokka:Saksalaiset Formula 1 -kuljettajat Luokka:Vuonna 1914 syntyneet Luokka:Vuonna 2001 kuolleet
Försti

Försti voi tarkoittaa seuraavia: * försti, laivan yliperämies * Försti, sukunimenä: ** Antti Försti (s. 1964), suomalainen lentopalloilija ja valmentaja ** Johanna Försti (s. 1974), suomalainen laulaja ** Matti Försti (s. 1963), suomalainen lentopalloilija ja valmentaja ** Joska Försti (s.2002), suomalainen lentopalloilija ** Kaisu Försti (s. 1933), suomalainen harmoninsoittaja ja mestaripelimanni.
Hallinnollinen sääntely

Hallinnollinen sääntely on julkisen vallan yksipuolista käyttämistä yksittäistapaukseen julkisten tavoitteiden toteuttamiseksi, eturistiriitojen ratkaisemiseksi tai erisuuntaisten intressien yhteensovittamiseksi. Sen tyypillisiä piirteitä ovat yksipuolisuuden ohella valtaluonne ja yksittäistapausten käsittely. Yksipuolisuutta pyritään lieventämään asianosaisia ja usein muitakin kuulemalla, jolloin he esittävät oman kantansa ja vaatimuksensa. Yksittäistapauksellisuutta vähennetään käyttämällä yleisempiä, joskin kaavamaisempia, päätösmuotoja.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa V palstat 163–165. Hallinnollisessa sääntelyssä viranomainen päättää kansalaisen tai oikeushenkilön oikeuksista ja velvollisuuksista. Siihen sisältyy rajoituksia ja velvoituksia, mutta myös etuja suova päätöksenteko on tavallista. Päätöksiä voi tehdä julkishallinnon toimielinten ohella jossain määrin välillinen julkishallinto. Hallinnollisen sääntelyn perusmuoto on hallintopäätös. Laajasti vaikuttavia hallintopäätöksiä syntyy esimerkiksi kaavoituksessa ja hallinnollisia normeja annettaessa. Sääntelyyn kuuluu erottamattomana osana päätösten toteuttamisen valvonta ja joskus siihen liittyy hallintopakon käyttäminen. Sääntelyn oikeudelliset rajat ja käsitteen sisällön määrittelevät viranomaisen toimivallasta säädetyt oikeussäännökset. Hallinnollisen sääntelyn lisäksi julkishallintoon kuuluu kolme tehtäväryhmää: * palvelujen tuottaminen ja etujen jakaminen * hallintoa ylläpitävä toiminta * hallinnon harjoittama taloudellinen toiminta. ==Lähteet== Luokka:Hallinto- oikeus
Alessandro Pesenti-Rossi

Alessandro Pesenti-Rossi (s 31. elokuuta 1942 Bergamo) on entinen italialainen Formula 1 -kuljettaja. Hän osallistui neljään ja pääsi starttaamaan kolmeen Formula 1 -osakilpailuun kaudella . Hän oli parhaimmillaan 11. Itävallan GP:ssä. Alessandro kilpaili myös Formula 3- ja Formula 2 -luokissa kohtalaisella menestyksellä. Hän palasi F2-luokkaan vuodeksi 1977. == Lähteet == == Aiheesta muualla == *http://www.statsf1.com/en/alessandro-pesenti- rossi.aspx Luokka:Italialaiset Formula 1 -kuljettajat Luokka:Vuonna 1942 syntyneet Luokka:Elävät henkilöt
Jolla

Jolla tarkoittaa seuraavia asioita: *jolla, kevytvene *Jolla Oy, suomalainen matkapuhelinyritys ** Jolla, yrityksen ensimmäinen matkapuhelin *jolla, purjehduspäähine. == Katso myös == *La Jolla, kaupunki Kaliforniassa
Leeni

Leeni on suomalainen naisen etunimi, Leena-nimen muunnelma. Leenin nimipäivä on samana päivänä, 22. heinäkuuta, kuin Leenankin. Suomessa on Digi- ja väestötietoviraston tietojen mukaan rekisteröity 1900-luvun alusta vuoden 2019 loppuun mennessä 521 Leeni-nimen saanutta naista ja alle viisi miestä. ==Tunnettuja Leenejä== * Leeni-Maria Hovila (s. 1978), laulaja * Leeni Ikonen (s. 1955), varatuomari, lastensuojeluasioista kirjoittanut tietokirjailija * Leeni Peltonen (s. 1961), viestintäalan ammattilainen, tietokirjailija ja päätoimittaja * Leeni Tiirakari (1946–2023), kirjailija ja historian lehtori * Leeni Vesterinen (1886–1972), virolais-suomalainen kääntäjä, kirjailija, opettaja, johtaja ja suomalais-virolaisen heimoyhteistyön aktiivitoimija == Kuvitteellisia Leenejä == * Leeni Korpela, päähenkilö Ville Salmisen ohjaamassa elokuvassa Haaviston Leeni ==Lähteet== Luokka:Etunimet
Välillinen julkishallinto

Välillinen julkishallinto tarkoittaa hallinnollisia tehtäviä suorittavia toimielimiä, jotka sijoittuvat varsinaisen hallintokoneiston ja yksityisten organisaatioiden väliin. Se käyttää julkista valtaa ja hallinnollista päätösvaltaa, ja sen toimielimet ovat hallinnollisesti itsenäisiä oikeussubjekteja. Välillinen julkishallinto on valtionhallinnon ja kunnallishallinnon ohella julkishallinnon kolmas lohko.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa V palstat 1227–1229. Välillisen julkishallinnon yksiköt ovat hyvin erilaisia, oikeudellisesti itsenäisiä oikeushenkilöitä. Koska ne suorittavat julkisia tehtäviä ja käyttävät julkista valtaa, niiden toimintaa säännellään laintasoisin säännöksin. Jokaisen yksikön asema ja tehtävät on kuitenkin määritelty lainsäädännössä erikseen. Välillisen julkishallinnon yksiselitteinen erottaminen varsinaisesta julkishallinnosta ja yksityisistä toimijoista on käytännössä mahdotonta, sillä niiden määritelmillä ei ole kiinteää sisältöä. Julkisoikeudellinen sääntely tapahtuu jokaisen yksikön osalta erikseen. Virkavastuu ulottuu niiden henkilöstöön silloin, kun käytetään julkista valtaa. Myös asiakirjojen julkisuus koskee tällaista yksikköä, kun asiakirja liittyy virkavastuulla tehtyyn toimeen. Välillisen julkishallinnon yksiköt joutuvat lisäksi noudattamaan hallintomenettelylakia hallintoasiassa, jos siitä on säädetty lailla tai asetuksella. Välillisen julkishallinnon yksiköt voidaan jakaa kolmeen päätyyppiin: * itsenäiset julkisoikeudelliset laitokset ** Kansaneläkelaitos ** Kunnallinen työmarkkinalaitos ** Suomen Pankki * julkisoikeudelliset yhdistykset, joista säädetään lailla tai asetuksella ** Suomen Asianajajaliitto ** kauppakamarit ** ylioppilaskunnat * yhtiöt, säätiöt tai rahastot, jotka hoitavat hallinnollisia tehtäviä ** Finnvera ** Suomen elokuvasäätiö ** Suomen itsenäisyyden juhlavuoden rahasto, Sitra ** Yleisradio * lisäksi yksityinen henkilö voi suorittaa julkista tehtävää esimerkiksi toimimalla asiantuntijana. ==Lähteet== Luokka:Hallinto-oikeus
Käsisoihtu

Käsisoihtu on kädessä pidettävä hätämerkinantosoihtu. Käsisoihtu on pakollinen varuste katsastettavassa veneessä. Se auttaa pelastajia löytämään hätätilaan joutuneen veneilijän. Käsisoihtu aktivoidaan irrottamalla sokka, minkä jälkeen soihtu palaa kirkkaasti noin minuutin, korkeintaan muutaman minuutin ajan. Soihdusta tulee palaessaan myös runsaasti savua joka näkyy hyvin. Käsisoihtuja on saatavilla erivärisillä valoilla varustettuina. Käsisoihtu voidaan sekoittaa hätärakettiin. Erona on valon sijainti, joka hätäraketissa ammutaan ylös taivaalle, mutta käsisoihdussa palaa kiinteänä soihdun yläpäässä. ==Lähteet== == Aiheesta muualla == Luokka:Liikenneturvalaitteet
Pons Racing

Pons Racing on espanjalainen autourheilutalli, joka kilpailee nykyään sekä autourheilussa ja moottoripyöräsarjoissa. Tallin perusti vuonna 1992 entinen 250 cc -maailmanmestari Sito Pons. Autourheilussa talli on voittanut World Series by Renault -sarjan mestaruuden vuonna 2004, jolloin tallin kuljettajana toimi Heikki Kovalainen. Moottoripyöräsarjoissa talli on kilpaillut 250-kuutioisissa, 500-kuutioisissa ja Moto-GP luokassa, parhaana saavutuksenaan 250 cc -sarjan kakkostila vuodelta 2009 Héctor Barberán ajamana. ==Lähteet== == Aiheesta muualla == Luokka:Espanjalaiset autourheilutallit
Lenita

Lenita on suomalainen naisen etunimi, Leena-nimen muunnelma. Lenitan nimipäivä on samana päivänä, 22. heinäkuuta, kuin Leenankin. Vuoden 2019 loppuun mennessä Suomessa on rekisteröity noin 650 Lenita-nimen saanutta henkilöä. ==Tunnettuja Lenitoja== * Lenita Airisto, diplomiekonomi, toimittaja, kirjailija, vuoden 1954 Suomen neito * Lenita Susi, näyttelijä * Lenita Toivakka, Kokoomuksen kansanedustaja ja ministeri ==Lähteet== Luokka:Etunimet
Antero Leitzinger

Antero Leitzinger (s. 1962 Helsinki) on suomalainen politiikanhistorioitsija ja maahanmuuttoviraston tutkija.Global Politician, 2.2.2005 Hän on kirjoittanut teoksen Caucasus, An Unholy Alliance. Hänen tutkimusaiheitaan ovat myös muun muassa Venäjä ja islam. Leitzinger väitteli 2008 aiheenaan Ulkomaalaispolitiikka Suomessa 1812–1972. Väitöskirjaa täydentää hänen kirjansa Ulkomaalaiset Suomessa 1812–1972, joka laajoine tilastoineen ja liitteineen toimii johdantona väitöskirjaan.Turun yliopisto, väitöstiedote . Leitzingerin isoisän isoisän isoisä oli sveitsinsaksalainen juuston tekijä 1830-luvun Helsingissä. == Teokset == *Baltian matkaopas. Kirja-Leitzinger, 1993, 2. p. 1993 *Caucasus and an unholy alliance, toim. Antero Leitzinger. Kirja-Leitzinger, 1997 *Entinen Neuvostoliitto, toim. Antero Leitzinger. Kirja-Leitzinger, 1992 *Famagusta. Kirja-Leitzinger, 1994 *Kurdistan. Ulkomaalaisvirasto,1999, ISBN 951-53-2015-1 Sarja: Ulkomaalaisviraston julkaisuja, ISSN 1456-9388; 1 (julkaistu myös englanniksi) * *Mishäärit : Suomen vanha islamilainen yhteisö, toim. Antero Leitzinger. Kirja-Leitzinger, 1996. *Sotilas : kahden sukupolven kokemuksin ja ajatuksin, J. Leitzinger, A. Leitzinger. Harppuuna, 1986 ISBN 951-9214-23-2 *Suomen tataarit : vuosina 1868–1944 muodostuneen muslimiyhteisön menestystarina. East-West Books, 2006 ISBN 952-99592-2-2 *Taiwan : Kiinan tasavalta, Jyrki Kallio, Antero Leitzinger. Kirja-Leitzinger, 1994 *Tšetšeenit, toim. Antero Leitzinger. Kirja-Leitzinger, 1995 *Ulkomaalaiset Suomessa 1812–1972. East-West Books 2008 ISBN 978-952-99592-4-2 *Ulkomaalaispolitiikka Suomessa 1812–1972. East-West Books 2008, ISBN 978-952-99592-5-9 (väitöskirja) * == Lähteet== Luokka:Suomalaiset historioitsijat Luokka:Vuonna 1962 syntyneet Luokka:Elävät henkilöt Luokka:Suomensveitsiläiset henkilöt
Masamune Shirow

Masamune Shirow (, oik. https://www.animenewsnetwork.com/encyclopedia/people.php?id=2993, s. 23. marraskuuta 1961https://myanimelist.net/people/2609/Masamune_ShirowMSHD: About Masamune Shirow ) on kansainvälisesti tunnettu mangaka. Tunnetuimmat teokset ovat Appleseed ja Ghost in the Shell, joista on tehty anime-elokuvia ja -sarjoja. == Teoksia == *Black Magic (1983) *Appleseed – Book 1 (1985) *Appleseed – Book 2 (1985) *Dominion (1986) *Appleseed – Book 3 (1987) *Appleseed – Book 4 (1989) *Ghost in the Shell (1991) *Orion (1991) *Intron Depot 1 (1992) (scifi-teemainen värillinen kuvitustaidekirja; töitä vuosilta 1981–1991) *Dominion: Conflict 1 (No More Noise) (1995) *Intron Depot 2 – Blades (1998) (fantasiateemainen värillinen kuvitustaidekirja; naishahmoja haarniskoissa ja teräaseissa) *Ghost in the Shell 2: Man/Machine Interface (2001) *Intron Depot 3 – Ballistics (2003) (armeijateemainen värillinen kuvitus- ja CG-taidekirja; aseistettuja naishahmoja) *Ghost in the Shell 1.5: Human Error Processor (2003) (Ghost in the Shell 2 -alkuperäisversio, hylätty kun Ghost in the Shell 2 koottiin yksiin kansiin, mutta uudelleen julkaistu Japanissa) *Intron Depot 4 – Bullets (2004) (värillinen kuvitettu taidekirja; töitä vuosilta 1995–1999) == Lähteet == == Aiheesta muualla == * Shirowledge! * Masamune Shirow Hyperpage fanisivu * Artistic genius fanisivu * * Luokka:Japanilaiset sarjakuvantekijät Luokka:Vuonna 1961 syntyneet Luokka:Elävät henkilöt
Ford CVH -moottori

CVH tarkoittaa tiettyä nelisylinteristä Ford Motor Companyn vuosien 1981 ja 1991 välillä valmistamaa bensiinimoottoria. CVH-moottori (Compound Valve angle Hemispherical combustion chamber) esiteltiin vuonna 1981 kolmannen sukupolven Escortissa. Sitä käytettiin myöhemmin myös Sierrassa, Fiestassa ja Orionissa. CVH-moottorit rakennettiin Daebornin moottoritehtaalla Amerikan markkinoille ja uudella Bridgend in Walesin moottoritehtaalla Euroopan markkinoille. Moottori on yksilöllinen siinä mielessä, että sen venttiilit on sijoitettu siten, että sylinterien palotila voi olla puolipallon muotoinen ilman kalliimpaa kahden nokka-akselin järjestelyä. Venttiileissä oli myös hydrauliset venttiilinnostimet ensimmäisenä eurooppalaisessa Ford-moottorissa. Vuonna 1981 esiteltiin suorituskykyisempi versio, jota käytettiin XR3-, RS1600i-, XR3i-, RS Turbo s1- ja Mk4 RS Turbo s2 -malleissa. CVH-moottorilla oli maine vaatimattomana ja äänekkäänä kovissa nopeuksissa. Jakohihna petti yleensä 100–150 tuhannen kilometrin välillä. Jakohihnan vaihtoväli oli alussa 40 tuhatta kilometriä, mutta vaihtoväliksi muuttui myöhemmin 60 tuhatta. Moottoria valmistettiin useilla eri tilavuuksilla 1,1 litrasta 1,9 litraan. Pienimmät menivät Euroopan markkinoille. == Käyttökohteet == * 1980-1986 Ford Escort Mk3: 1.1, 1.3, 1.6, XR3, XR3i, RS1600i, RS Turbo s1 * 1986-1990 Ford Escort Mk4: 1.4, 1.6, XR3i, RS Turbo s2 * 1990-1998 Ford Escort Mk5: 1.4, 1.6 (1.6 korvattiin Zetecillä vuonna 1992) * 1983-1989 Ford Fiesta Mk2: 1.3, 1.4, XR2 * 1989-1992 Ford Fiesta Mk3: 1.4, XR2i, RS Turbo, (korvattiin Zetecillä vuodesta 1993 eteenpäin) * 1988-1993 Ford Sierra: 1.6, 1.8 (korvasivat Pinto- moottorin vuodesta 1989 eteenpäin) * 1983-1986 Ford Orion Mk1 (Eurooppa): 1.3, 1.6 * 1986-1990 Ford Orion Mk2 (Eurooppa): 1.4, 1.6 * 1990-1992 Ford Orion Mk3 (Eurooppa): 1.4, 1.6 * 1982-1988 Ford EXP (USA) 1.6 ja 1.9 * 1982-1993 Morgan 4/4 1.6 * 1997-1999 Mercury Tracer (USA) 2.0 * 1991-1996 Mercury Tracer (USA) 1.9 * 1981-1984 Mercury Lynx (USA) 1.6 * 1985-1987 Mercury Lynx (USA) 1.9 * 2000-2002 Ford Focus (USA) 2.0 1.1-moottoria tarjottiin vain Manner- Eurooppaan. Isossa-Britanniassa 1,1-litraiset Escort mk3:t käyttivät 1 117 cm³ Kent-moottoria. Luokka:Fordin moottorit
Painolasti

Painolasti (myös paarlastiPuuvenesanasto) on laivan tai muun aluksen lisäkuormaa, jonka tarkoituksena on vakauttaa alusta ja saada aikaan kulun kannalta edullinen syväys. Painolastia käytetään myös laivan lastauksen yhteydessä uiva telakka -tyyppisillä kuivatelakoilla. Nykyään painolastina käytetään yleensä merivettä. Laivan säiliöt täytetään ja tyhjennetään pumppujen avulla. Purjelaivojen aikakaudella käytettiin pääasiassa maata, hiekkaa ja kiviä, joiden mukana kulkeutui kasvien siemeniä, niiden osia ja kokonaisia kasveja paikoille minne panolastia purettiin. == Vieraslajit == Painolastiveden mukana kulkeutuu usein vieraslajeja uusille elinalueille. Jotkut niistä voivat olla erittäinkin haitallisia alueella vallitsevalle ekosysteemille. Itämerelle on painolastiveden mukana kulkeutunut 1800-luvun jälkipuoliskolta lähtien useita kymmeniä vieraslajeja. Tällaisia ovat muun muassa merirokko, petovesikirppu ja amerikankampamaneetti. == Painolastikasvit == Painolasti- eli paarlastikasvit ovat purjelaivojen painolastinaan käyttämän maa-aineksen mukana levinneitä kasveja. Suomessa painolastikasveja esiintyy nykyään enää muutamassa paikassa, yleensä painolastista rakennetut kentät on vanhoissa satamissa asfaltoitu. Eniten painolastikasveja löytyy Reposaaresta, jossa kasvaa nykyään noin 75 vierasperäistä kasvilajia. == Katso myös == * Palleköli == Lähteet == * * === Viitteet === Luokka:Merenkulku Luokka:Laivatekniikka
Max Immelmann

Max Immelmann (21. syyskuuta 1890 Dresden, Saksa – 18. heinäkuuta 1916 Sallaumines, Ranska) oli saksalainen hävittäjälentäjä ensimmäisessä maailmansodassa. Hän lensi Fokker Eindekker -koneella. Hänen mukaansa on nimetty taitolentoliike Immelmann-käännös.Raul Colon: The Great War in the Air www.aviation-history.com Max Immelmann syntyi Dresdenissä vuonna 1890 tehtaanomistaja Frans Immelmannin perheeseen. Hän vietti nuoruutensa Loschwitzissä lähellä Dresdeniä ja eri parantoloissa sairaan isänsä kanssa. Frans Immelmann kuoli vuonna 1897. Max Immelmann kuoli ilmataistelussa englantilaisia koneita vastaan; joko vihollisen tulitus tai Immelmannin rikkoutunut konekiväärisynkronilaitteisto tuhosi hänen propellinsa ja hän syöksyi maahan kahden kilometrin korkeudesta. Immelmann haudattiin valtiollisin menoin Dresdeniin, mutta ruumis tuhkattiin myöhemmin. ==Lähteet== ==Aiheesta muualla== *Elämäkerta acepilots.com *Max Immelmann www.theaerodrome.com *Elämäkerta Institut für Sächsische Geschichte Luokka:Saksalaiset lentäjät Luokka:Lento-onnettomuudessa kuolleet Luokka:Vuonna 1890 syntyneet Luokka:Vuonna 1916 kuolleet
Cause and Effect

Cause and Effect on norjalaisen laulaja Maria Menan albumi vuodelta 2008. Albumin tunnetuin kappale on single "All This Time", joka nousi listoille mm. Norjassa, Hollannissa ja Suomessa. Jotkut albumin painokset sisältävät Menan tekemän coverin Kissin kappaleesta I Was Made for Lovin’ You, osasta painoksista tämä kappale kuitenkin puuttuu. == Kappaleet == # # # # # # # # # # # === iTunesin bonuskappaleet === # * # == Lähteet == Luokka:Maria Menan albumit Luokka:Vuoden 2008 albumit
BBC Light Programme

BBC Light Programme oli brittiläinen valtakunnallinen radiokanava, joka oli toiminnassa 29. kesäkuuta 1945-30\. syyskuuta 1967, jolloin sen tilalle tuli BBC Radio 2 osana laajempaa BBC:n kanavauudistusta. Kanavan ohjelmisto koostui pääasiassa musiikista ja komedioista. Kanavalla saivat ensiesityksensä vielä nykyisinkin BBC Radio4:llä kuultavat kuunnelmasarja The Archers ja naisille suunnattu Woman's Hour. ==Lähteet== Light Programme Luokka:Vuonna 1945 perustetut radioasemat Luokka:Vuonna 1967 lakkautetut radioasemat
Apparently Unaffected

__NOTOC__ Apparently Unaffected on norjalaisen laulaja Maria Menan albumi vuodelta 2005. == Kappaleet == # # # # # # # # # # # # # # == Arvostelut == * AllMusic: AllMusic review == Lähteet == Luokka:Maria Menan albumit Luokka:Vuoden 2005 albumit
Holger Nielsen

Holger Louis Nielsen (18. joulukuuta 1866 Kööpenhamina - 26\. tammikuuta 1955 Hellerup) oli tanskalainen miekkailija, ampuja, yleisurheilija ja olympiamitalisti. Hän osallistui Ateenan olympialaisiin 1896. Miekkailussa Nielsen osallistui säiläkilpailuun, jossa hän voitti pronssia. Hän voitti ammunnassa kaksi mitalia, hopeaa 30 metrin vapaapistoolissa ja pronssia 25 metrin olympiapistoolissa. Nielsen osallistui myös 200 metrin sotilaskivääriin, jossa hän kuitenkin keskeytti kilpailun puolivälissä. Yleisurheilussa hän kilpaili kiekonheitossa, jossa hän ei sijoittunut neljän parhaan joukkoon. Nielsen oli mukana kehittämässä käsipallon ensimmäisiä sääntöjä vuonna 1898 ja painelu-puhalluselvytyksen alkumuotoa vuonna 1932. == Lähteet == Luokka:Tanskalaiset olympiamitalistit Luokka:Tanskalaiset miekkailijat Luokka:Tanskalaiset ampujat Luokka:Tanskalaiset kiekonheittäjät Luokka:Vuonna 1866 syntyneet Luokka:Vuonna 1955 kuolleet
Matleena

Matleena on suomalainen naisen etunimi, josta on käytössä myös harvinaisempi muunnelma Mataleena. Nimi on muunnos kansainvälisestä naisennimestä Magdalena, joka merkitsee Magdala-nimisen kylän asukasta. Heprealainen kylännimi Magdala merkitsee tornia.. Magdalena-nimen eri muunnelmineen on tehnyt suosituksi Raamatun Magdalan Maria, josta on käytetty monissa erikielisissä raamatunkäännöksissä, muun muassa vuoden 1938 raamatunsuomennoksessa nimeä Maria Magdalena. Suomessa Matleenan nimipäivä on 22. heinäkuuta, joka on vanhastaan ollut Magdalan Marian muistopäivä. Alun perin Matleenalla oli nimipäiväpaikka kalenterissa ensin vuosina 1890–1907 ja uudestaan 1929–1949. Vuonna 1950 Kustaa Vilkuna vaihtoi kalenteriin Matleena-nimen muotoon Mataleena, jossa se esiintyi vuoteen 1999 asti. Vuonna 2000 nimi vaihtui takaisin Matleenaksi. Samana päivänä on myös Leenan, Leenin ja Lenitan nimipäivä. Vuoden 2019 loppuun mennessä Suomessa on Digi- ja väestötietoviraston tietojen mukaan rekisteröity 3 779 Matleenaa ja noin 120 Mataleenaa. Selvä enemmistö Matleenoista on syntynyt vuoden 1980 jälkeen. ==Tunnettuja Matleenoja== * Matleena Fofonoff, koltansaamelainen käsityömestari * Matleena Kuusniemi, näyttelijä == Kuvitteellisia Matleenoja == * Matleena Rintala, tv-sarjassa Salatut elämät ==Lähteet== Luokka:Etunimet
White Turns Blue

__NOTOC__ White Turns Blue on norjalaisen laulaja Maria Menan albumi vuodelta 2004. White Turns Blue on Menan ensimmäinen kansainvälisesti julkaistu albumi. Albumi sisältää kappaleita Menan kahdelta aiemmalta Norjassa julkaistulta albumilta Another Phase ja Mellow. Albumilta julkaistiin singlenä kappale "You're the Only One". Albumi nousi Yhdysvalloissa Billboard 200 -listan sijalle 102. == Kappaleet == # # # # # # # # # # # # # # == Arvostelut == * Allmusic: AllMusic review == Lähteet == Luokka:Vuoden 2004 albumit Luokka:Maria Menan albumit
Mellow

Mellow on norjalaisen laulaja Maria Menan albumi vuodelta 2004. == Kappaleet == # # # # # # # # # # # # == Singlet == * Just a Little Bit * You’re the Only One Luokka:Maria Menan albumit Luokka:Vuoden 2004 albumit
Another Phase

Another Phase on norjalaisen laulaja Maria Menan debyyttialbumi vuodelta 2002. ==Kappaleet== # # # # # # # # # # # # ==Singlet== * Fragile (Free) * My Lullaby Luokka:Vuoden 2002 albumit Luokka:Vuoden 2002 esikoisalbumit Luokka:Maria Menan albumit
Pantelís Karasevdás

Pantelís Karasevdás (; 1877 Astakós – 14. maaliskuuta 1946 Agrínio) oli kreikkalainen ampuja ja olympiavoittaja. Hän voitti kultaa Ateenan olympialaisissa 1896 200 metrin sotilaskiväärissä. Karasevdás oli mukana myös 300 metrin sotilaskiväärissä, jossa hän sijoittui viidenneksi sekä 25 metrin palvelusrevolverissa. Tässä kilpailussa hän kuitenkin keskeytti kahden sarjan jälkeen. == Lähteet == * Karasevdasin profiili sports-reference.com -sivustolla Luokka:Kreikkalaiset ampujat Luokka:Kreikkalaiset olympiavoittajat Luokka:Vuonna 1877 syntyneet Luokka:Vuonna 1946 kuolleet
Pávlos Pavlídis

Pávlos tai Panagiótis Pavlídis (; ? - 1968) oli kreikkalainen ampuja ja olympiamitalisti. Hän voitti hopeaa Ateenan olympialaisissa 1896 200 metrin sotilaskiväärissä. Pavlídis osallistui myös 300 metrin sotilaskivääriin ja 25 metrin palvelusrevolveriin, joissa hän ei kuitenkaan sijoittunut viiden parhaan joukkoon. == Lähteet == * Pavlídiksen profiili sports-reference.com -sivustolla === Viitteet === Luokka:Kreikkalaiset ampujat Luokka:Kreikkalaiset olympiamitalistit Luokka:Syntymävuosi puuttuu Luokka:Vuonna 1968 kuolleet
Sormenjäljet rikostutkinnassa

Sormenjälkiä käytetään rikostutkimuksessa tunnistamaan ihmisiä. Sormenjälkiä on käytetty rikostutkinnassa 1890-luvulta lähtien. Ihmisiltä jää sormienjälkiä kaikkialle, ja niiden avulla poliisi voi selvittää rikospaikalla olleiden henkilöiden henkilöllisyyden. Yleensä sormenjälkiä jää tasaisille pinnoille, kuten lasiin. Nykyään sormenjälkiä voidaan kuitenkin löytää jopa ruumiista SERS-teknologian avulla. SERS perustuu laserin, ramansironnan ja nanohiukkasten käyttöön. ==Tehokkuus== Yhdysvaltalainen Urban Institute's Justice Policy Center huomasi tutkimuksessaan, että DNA-todisteet ratkaisivat omaisuusrikoksia kaksi kertaa paremmin kuin sormenjälkiin tai silminnäkijöihin perustuvat todisteet. Vertaillessaan pelkästään DNA:ta ja sormenjälkiä ryhmä totesi, että DNA oli viisi kertaa tehokkaampi epäillyn löytämisessä ja johti yhdeksän kertaa useammin pidätykseen. Toisaalta on taas sanottu, että sormenjälkien avulla ratkaistaan noin kymmenen kertaa enemmän rikoksia kuin DNA:n avulla. Sormenjäljet ovatkin yhä halvin ja luotettavin yksittäinen tapa tunnistaa ihminen. Täysin luotettava tunnistus ei kuitenkaan ole, kuten ei DNA-tutkimuskaan, koska tulkinnan tekee ihminen. Tulkintaan voivat vaikuttaa taustatiedot.Susanna Reinboth, Tulkinnan varassa. Helsingin Sanomat 3.11.2019 (tilaajille) ==Lähteet== Luokka:Ihmisen morfologia Luokka:Rikostutkimus
Rannikkorahkasammal

Rannikkorahkasammal (Sphagnum affine) on kookkaita ja rotevia lajeja sisältävän Sphagnum-sektion hennoin laji. Se kuuluu Sphagnaceae-heimoon ja rahkasammalten sukuun. == Ulkonäkö == Yleisväriltään rannikkorahkasammal on vaaleanvihreää tai kellertävää. Rannikkorahkasammal muistuttaa kalvakkarahkasammalta (Sphagnum papillosum), etelänrahkasammalta (Sphagnum palustre) ja vaalearahkasammalta (Sphagnum centrale). Rannikkorahkasammalen varsilehdet ovat noin 1 millimetrin ja haaralehdet noin 1,5 millimetrin mittaisia. Se on kaksikotinen. == Elinympäristö ja levinneisyys == Lajia esiintyy Euroopassa, Aasiassa ja Pohjois- ja Etelä-Amerikassa. Suomessa sitä esiintyy ainoastaan kymmenellä eri paikalla Lounais-Suomessa. Sen elinympäristöä ovat suot ja nimensä mukaan rannat. Suomen uhanalaisuusluokittelussa rannikkorahkasammal on erittäin uhanalainen. Sen uhkia ovat ojitus, turpeenotto ja metsien muutokset. Euroopassa laji on elinvoimainen. == Seuralaislajit == Rannikkorahkasammalen yleisimpiä seuralaislajeja ovat etelänrahkasammal, kalvakkarahkasammal, korpirahkasammal (Sphagnum girgensohnii), punarahkasammal (Sphagnum magellanicum) ja rämerahkasammal (Sphagnum angustifolium). == Lähteet == * Biomi.org: Lehtisammalet * Ymparisto.fi === Viitteet === Luokka:Rahkasammalet Luokka:Suomen erittäin uhanalaiset kasvit
Nikólaos Trikoúpis

Nikólaos Trikoúpis ( 1869 Mesolóngi – 1956) oli kreikkalainen ampuja ja olympiamitalisti. Hän voitti pronssia Ateenan olympialaisissa 1896 200 metrin sotilaskiväärin kilpailussa. Trikoúpis osallistui myös 300 metrin sotilaskivääriin, mutta ei sijoittunut viiden parhaan joukkoon. == Lähteet == * Trikoúpisin profiili sports-reference.com -sivustolla Luokka:Kreikkalaiset ampujat Luokka:Kreikkalaiset olympiamitalistit Luokka:Vuonna 1869 syntyneet Luokka:Vuonna 1956 kuolleet
Meštšoran alanko

Meštšoran alanko (; Мещёра, Meštšora) on jääkauden muodostama alava tasanko, joka sijaitsee Keski-Venäjällä Moskovan, Vladimirin ja Rjazanin alueilla. Se rajoittuu pohjoisessa Kljazmaan, lounaassa Moskvajokeen, etelässä Okaan sekä idässä Sudogdaan ja Kolpiin. Maaperä on lähinnä moreenin, saven tai kalkkikiven päälle kerrostunutta hiekkaa ja hietasavea. Alangon suurimmat joet ovat Buža, Tsna, Polja, Gus ja Pra. Alueella on paljon järviä ja soita. Sekametsät käsittävät yli puolet pinta-alasta. Hiekkakankailla on mäntymetsiä, Kljazman ja Okan jokilaaksoissa niittyjä. Soita on ojitettu ja muutettu maatalousmaaksi. Maatalous on keskittynyt lihan ja maidon sekä siipikarjan tuotantoon. Alueelta nostetaan turvetta ja louhitaan kvartsihiekkaa. Alangon nimitys juontuu suomalais-ugrilaisesta meštšeran kansasta. ==Lähteet== == Aiheesta muualla == Luokka:Venäjän maantiede Luokka:Alangot
Frances O’Connor (näyttelijä)

Frances O'Connor (s. 12. kesäkuuta 1967 Wantage, Oxfordshire) on brittiläissyntyinen australialaisnäyttelijä. O'Connor syntyi Wantagen kaupungissa Englannin Oxfordshiressä pianistiäidille ja ydinfyysikkoisälle. Hän oli kaksivuotias, kun perhe muutti Perthiin, Länsi-Australiaan. O'Connorin perhe oli roomalaiskatolinen, ja hän suoritti collegensa perthiläisessä tyttökoulussa Mercedesissä. Hän on käynyt The Western Australian Academy of Performing Arts -teatterikoulun ja suorittanut Curtin University of Technology -yliopistossa BA-tutkinnon kirjallisuudessa. O'Connor ja hänen pitkäaikainen kumppaninsa Gerald Lepkowski saivat ensimmäisen lapsensa huhtikuussa 2005. == Filmografia == * Law of the Land (1993, TV-sarja) * Rakkauden vaikeudet (1996) * Kiss or Kill (1997) * Thank God He Met Lizzie (1997) * Piru panee parastaan (1998) * Kasvattitytön tarina (1999) * Rouva Bovary (2000) * Ihana Adam (2000) * Pyörryksissä (2000) * A.I. – Tekoäly (2001) * Tärkeintä on olla aito (2002) * Windtalkers (2002) * Aikamatka (2003) * Piccadilly Jim (2004) * Rautaiset enkelit (2004) * Book of Love (2004) * Lasaruslapsi (2004) * Three Dollars (2005) * Cashmere Mafia (2008, TV-sarja) * Blessed (2009) * Mr Selfridge (2013, TV-sarja) * Kadonnut (2014, TV-sarja) * Kirottu 2 (2016) ==Lähteet== ==Aiheesta muualla== * Luokka:Australialaiset näyttelijät Luokka:Vuonna 1967 syntyneet Luokka:Elävät henkilöt
Can’t Take Me Home

__NOTOC__ Can’t Take Me Home on laulaja Pinkin esikoisalbumi vuodelta 2000. Albumia on myyty 3 miljoonaa kappaletta. == Kappaleet == # # # # # # # # # # # # # # # == Arvostelut == * Allmusic: Allmusic review * Robert Christgau: B+Robert Christgau review * Entertainment Weekly: C+Entertainment Weekly: Album review == Lähteet == Luokka:Vuoden 2000 esikoisalbumit Luokka:Pinkin albumit
Rimpirahkasammal

Rimpirahkasammal (Sphagnum annulatum) on pohjakerroksien sammallaji. Se kuuluu Sphagnaceae -heimoon ja rahkasammalten sukuun. Rimpirahkasammal on yksi Suomen 55:stä vastuulajista lehtisammalissa. Uhanalaisuusluokittelussa se on elinvoimainen. Lajia tavataan Länsi-Suomessa, Uudellamaalla, Savossa, Kainuussa ja Koillismaalla. ==Lähteet== Luokka:Rahkasammalet
Viggo Jensen

Alexander Viggo Jensen (22. kesäkuuta 1874 - 2\. marraskuuta 1930) oli tanskalainen painonnostaja, ampuja, voimistelija, yleisurheilija ja olympiavoittaja. Hän osallistui Ateenan olympialaisiin 1896 ja voittaessaan siellä kultaa kahden käden nostossa hänestä tuli ensimmäinen tanskalainen olympiavoittaja. Painonnoston kahden käden kilpailussa Jensen ja brittiläinen Launceston Elliott nostivat kumpikin 111,5 kiloa, mutta tuomarit päättivät, että Jensen voitti, sillä hän suoritti nostonsa paremmalla tyylillä. Brittiläiset protestoivat tätä ja vaativat, että kummallekin annettaisiin lisää yrityksiä voittajan ratkaisemiseksi. Kumpikaan ei pystynyt parantamaan tulostaan, joten Jensen pidettiin ensimmäisellä sijalla. Jensen vammautti olkapäänsä kahden käden kilpailun aikana. Tämä vamma haittasi Jensenin nostoja yhden käden kilpailussa, jossa hän jäi toiselle sijalle. Ammunnassa Jensen osallistui kahteen kilpailuun, 200 ja 300 metrin sotilaskivääreihin. Lähempää ammuttuna hän oli kuudes, mutta 300 metrin kilpailussa Jensen ampui pronssia. Jensen osallistui voimistelussa köysikiipeilyyn, jossa hän sijoittui neljänneksi. Hänen edelleen sijoittui kaksi kreikkalaista, jotka pääsivät 14 metriä korkean köyden huipulle sekä Fritz Hoffmann, joka pääsi korkeammalle kuin Jensen. Yleisurheilussa Jensen oli mukana kiekonheitossa, jossa hän sijoittui neljänneksi, ja kuulantyönnössä, jossa hän oli sijoilla 5-9. == Lähteet == * Jensenin profiili sports-reference.com -sivustolla === Viitteet === Luokka:Tanskalaiset olympiavoittajat Luokka:Tanskalaiset painonnostajat Luokka:Tanskalaiset ampujat Luokka:Tanskalaiset voimistelijat Luokka:Tanskalaiset kiekonheittäjät Luokka:Tanskalaiset kuulantyöntäjät Luokka:Vuonna 1874 syntyneet Luokka:Vuonna 1930 kuolleet
Meštšora

Meštšora tarkoittaa seuraavia asioita: * Meštšeran rinnakkaismuoto ja venäläisryhmästä käytetty nimitys * Meštšoran alangon rinnakkaisnimi
Isosittiäinen

Isosittiäinen eli sontiainen (Geotrupes stercorarius), puhekielessä usein sittisontiainen, on sittiäisiin kuuluva kovakuoriaislaji. Isosittiäinen on 2,5 senttimetrin pituinen. Se on kauttaaltaan kiiltävän musta, joskus väri vivahtaa siniseen. Sontiainen on ruumiinrakenteeltaan hyvin kompakti ja sen selkä on kupera. Jokaisessa peitinsiivessään sillä on seitsemän heikosti erottuvaa riviä pisteitä. Selkeästi ruumiin etupuolella sijaitseva pää on muodoltaan lapiomainen. Tuntosarvet ovat lyhyet ja päitään kohden paksunevat. Jokaisessa jalassaan sillä on lukuisia väkäsiä. Isosittiäistä esiintyy laajalti Euroopassa. Sen kanta on kuitenkin ollut selvästi pienenemässä. Isosittiäinen on koprofaginen laji. Se syö kasvinsyöjäeläinten jätöksiä ja esiintyy tämän takia aina siellä missä on karjaa. Illalla sontiaisia voidaan nähdä maassa karjaeläinten ympärillä. Laji synnyttää luonteenomaisen visertävän ääntelynsä takajaloillaan. Keväällä koiras ja naaras kaivavat lantakasan alle jopa puolen metrin pituisen onkalon. Siihen naaras kaivaa sivuonkaloita. Niistä jokaiseen se tuo vähän lantaa ja laskee munansa. Myöhemmin se tukkii onkalon lannalla. Munista kuoriutuvat toukat käyttävät ravinnokseen lantaa noin vuoden ennen siirtymistään kotelovaiheeseen, josta ne aikanaan tulevat esiin täysikasvuisina. == Lähteet == * Harde, Severa: Der Kosmos Käferführer, Die mitteleuropäischen Käfer, Stuttgart: Franckh-Kosmos Verlags-GmbH & Co, 2000, ISBN 3-440-06959-1 * Jiři Zahradnik, Irmgard Jung, Dieter Jung et al.: Käfer Mittel- und Nordwesteuropas, Berlin: Parey, 1985, ISBN 3-490-27118-1 === Viitteet === == Aiheesta muualla == *Laji.fi: Isosittiäinen (sontiainen) (Geotrupes stercorarius) *iNaturalist: Isosittiäinen (Geotrupes stercorarius) *ITIS: Geotrupes stercorarius *UniProt: Taxonomy - Geotrupes stercorarius *University of Michigan, Animal Diversity Web (ADW): Geotrupes stercorarius *Iowa State University, Bug Guide: Species Geotrupes stercorarius - Dor Beetle *Global Biodiversity Information Facility (GBIF): Geotrupes stercorarius Luokka:Sittiäiset
Trick or Treat (täsmennyssivu)

Trick or Treat voi tarkoittaa ainakin seuraavia: *”Trick or treat” eli ”Karkki vai kepponen”, varsinkin Yhdysvalloissa suosittu halloween-perinne * Karkki tai kepponen (Trick or Treat), vuoden 1952 lyhyt Disney-piirretty * Henki vaarassa – varokaa rocktähtiä (Trick or Treat), vuoden 1986 kauhuelokuva * Trick ’r Treat, vuoden 2007 kauhuelokuva * Monster Night tai Trick or Treat, vuoden 2006 kauhukomediaelokuva * Trick or Treat, brittiläinen televisiosarja * Karkkeja ja kepposia (Trick or Treat), Carl Barksin sarjakuvasovitus vuoden 1952 piirretystä * Trick or Treat, Fastway-metalliyhtyeen albumi, vuoden 1986 elokuvan soundtrack * ”Trick or Treat”, kappale Robert Crayn albumilta Sweet Potato Pie * ”Trick or Treat”, kappale Peachesin albumilta I Feel Cream
Kuultorahkasammal

Kuultorahkasammal (Sphagnum aongstroemii) on sammallaji. Se kuuluu Sphagnaceae -heimoon ja rahkasammalten sukuun. Kuultorahkasammal on Suomen yksi 55:stä vastuulajista lehtisammalista. Laji on uhanalaisuusluokittelussa elinvoimainen. Kuultorahkasammalta esiintyy koko Suomessa Ahvenanmaata ja Lounais-Suomea lukuun ottamatta. Se on uhanalainen laji Järvi-Suomessa, Pohjanmaalla, Pohjois-Karjalassa ja Kainuussa. Kuultorahkasammal kasvaa esimerkiksi saranevoilla. ==Lähteet== Luokka:Rahkasammalet
Magdalena

Magdalena on länsimaissa laajalti yleinen naisen etunimi. Nimi johtuu paikannimestä Magdala ja tarkoittaa sen asukasta. Heprealainen kylännimi Magdala tarkoittaa tornia. Magdalena-nimen eri muunnelmineen on tehnyt suosituksi Raamatun Magdalan Maria, josta on käytetty monissa erikielisissä raamatunkäännöksissä, muun muassa vuoden 1938 raamatunsuomennoksessa nimeä Maria Magdalena. Suomessa nimestä esiintyy myös muunnelmat Magdaleena, Matleena ja Mataleena sekä paljon yleisempänä lyhentymä Leena, jota tosin voidaan pitää myös Helena-nimen lyhentymänä. Nimi Magdalena on suomenruotsalaisessa kalenterissa 22. heinäkuuta, joka sekä katolisessa että ortodoksisessa kirkossa on Magdalan Marian muistopäivä. Suomalaisessa kalenterissa sama päivä on Leenan ja Matleenan nimipäivä. Vuoden 2019 loppuun mennessä Suomessa on väestörekisteriin merkitty 2 245 Magdalenaa ja 845 Magdaleenaa. Magdaleena on myös Kaarina Helakisan ja Kaj Chydeniuksen lastenlaulu, jossa kerrotaan samannimisestä pikkutytöstä. == Tunnettuja Magdalenoja ja Magdaleenoja == * Magdalena Abakanowicz, puolalainen kuvanveistäjä * Magdalena Adamowicz, puolalainen poliitikko ja europarlamentaarikko * Magdalena Andersson, ruotsalainen poliitikko, pääministeri 2021–2022 * Magdalena Baczewska, puolalainen pianisti ja cembalisti * Magdalena Eriksson, ruotsalainen jalkapalloilija * Magdalena Fjällström, ruotsalainen alppihiihtäjä * Magdalena Forsberg (o.s. Wallin), ruotsalainen maasto- ja ampumahiihtäjä * Magdalena Fręch, puolalainen tennispelaaja * Magdalena Gwizdon, puolalainen ampumahiihtäjä * Magdalena Hai, suomalainen kirjailija * Magdaleena Ikonen, Mateli Kuivalatar, suomalainen runonlaulaja * Magdalena Kopp, saksalainen valokuvaaja * Magdalena Kožená, tšekkiläinen oopperalaulaja * Magdalena Lee, suomalainen laulaja, viulisti, pianisti, tuottaja, säveltäjä ja äänittäjä * Magdalena Lisak, puolalainen pianisti * Magdalena Lobnig, itävaltalainen soutaja * Magdalena Martullo- Blocher, sveitsiläinen yritysjohtaja, miljardööri ja poliitikko * Magdalena Mira, chileläinen taidemaalari * Magdalena Mroczkiewicz, puolalainen miekkailija * Magdalena Neuner, saksalainen ampumahiihtäjä * Magdalena Pajala, ruotsalainen maastohiihtäjä * Magdalena Rudenschöld, ruotsalainen hovineito, kreivitär, poliittinen vehkeilijä ja G. M. Armfeltin rakastettu * Magdaléna Rybáriková, slovakialainen tennispelaaja * Magdalena Tul, puolalainen laulaja * Magdalena Vášáryová, slovakialainen näyttelijä, diplomaatti ja poliitikko * Magdalena Wargentin, suomalainen ruustinna ja kartanonomistaja == Lähteet == == Aiheesta muualla == Luokka:Etunimet
Aléxandros Nikolópoulos

Aléxandros Nikolópoulos (; 1875 Ateena – ?) oli kreikkalainen painonnostaja ja olympiamitalisti. Hän voitti pronssia Ateenan olympialaisissa 1896 yhden käden nostossa. Nikolópoulos nosti toisella kädellään 57 kiloa, mutta Jensen pystyi siihen kummallakin kädellä, joten tämä sai hopeaa. == Lähteet == * Nikolópouloksen profiili sports-reference.com -sivustolla === Viitteet === Luokka:Kreikkalaiset olympiamitalistit Luokka:Kreikkalaiset painonnostajat Luokka:Kuolinvuosi puuttuu Luokka:Vuonna 1875 syntyneet
Magdalena (täsmennyssivu)

Magdalena voi tarkoittaa seuraavia: * Magdalena, naisen etunimi * Maria Magdalena, Magdalan Marian nimi vanhoissa raamatunkäännöksissä * ”Magdaleena”, Kaarina Helakisan ja Kaj Chydeniuksen lastenlaulu * Magdalena, joki Kolumbiassa * Magdalena, Kolumbian departementti * Magdalena, saari Meksikossa * RMS Magdalena, Harland and Wolffin telakalla 1948 rakennettu laiva
Jeff Daniels (ohjaaja)

Jeff Daniels on australialainen dokumenttielokuvaohjaaja. Daniels on ohjannut uiguurijohtaja Rebiya Kadeerista kertovan dokumenttielokuvan Ten Conditions of Love. Sen osallistuminen vuoden 2009 Melbournen elokuvajuhlille sai kiinalaiset boikotoimaan tapahtumaa, sillä Länsi-Kiinan uiguurialueella oli juuri ollut levottomuuksia, joiden lietsomisesta Kiina syytti Kadeeria. Daniels teki Ten Conditions of Lovea seitsemän vuoden ajan ja oli sattumaa, että se valmistui juuri Kiinan levottomuuksien aikoihin. Elokuva sai ensi- iltansa 8. elokuuta 2009 Melbournen kaupungintalolla rauhallisissa merkeissä. == Lähteet == == Aiheesta muualla == * Luokka:Australialaiset elokuvaohjaajat Luokka:Syntymävuosi puuttuu Luokka:Elävät henkilöt Luokka:Dokumenttiohjaajat
Port Columbuksen kansainvälinen lentoasema

Port Columbuksen kansainvälinen lentoasema () on kansainvälinen lentokenttä Columbuksessa Ohiossa, Yhdysvaltain 52. vilkkain lentoasema ja Ohion toiseksi vilkkain. Matkustajamäärät nousivat 7 700 000:teen vuonna 2007, missä on 14,6% lisäystä edelliseen vuoteen verrattuna. == Lähteet == ==Aiheesta muualla== *Lentokentän verkkosivut * Luokka:Columbuksen rakennukset ja rakennelmat Luokka:Ohion lentoasemat
Punataskumaluri

Punataskumaluri (Epthianura tricolor) on Australiassa tavattava pienikokoinen varpuslintu. Suomenkielisestä nimestään huolimatta laji ei kuulu malureiden heimoon (Maluridae) vaan mesikkoihin (Meliphagidae). == Koko ja ulkonäkö == Kooltaan punataskumaluri on noin 11-13 cm. Koiras on selästään, siivistään ja pään sivuiltaan väriltään tumman ruskea. Koiraan päälaella on kirkkaan punainen raita. Myös rinta ja perä ovat väritykseltään kirkkaan punaiset. Kurkku on valkoinen. Nuorella koiraalla punainen väri ei ole yhtä syvä ja selkä ja siivet ovat vaaleamman ruskeat. Naaras on huomattavasti vaaleamman ruskea ja kurkku ja perä ovat vaalean punertavat. Koiraspunataskumaluri muistuttaa ulkonäöltään punaotsasieppoa (Petroica goodenovii), jonka kurkku on musta ja jonka siivissä on selkeitä valkoisia kuvioita. == Levinneisyys ja elinympäristö == Punataskumaluria tavataan lähes koko Australiasta. Linnun levinneisyys ulottuu jokaiseen osavaltioon lukuun ottamatta rannikkoseutuja maan itä- ja länsiosissa sekä Tasmaniaa. Punataskumalurien elinympäristöä ovat kuivat tai puolikuivat alueet, joille ovat tyypillisiä pensaikot ruohomaat ja hiekkadyynit. Talvet punataskumalurit viettävät yleensä Australian pohjoisosissa ja siirtyvät kesällä etelämmäksi. == Pesiminen ja ravinto == Punataskumalureiden pesimäkausi kestää heinäkuusta joulukuuhun, mutta ne voivat pesiä olosuhteiden salliessa myös varsinaisen pesimäajan ulkopuolella. Kuppimaisen pesänsä laji rakentaa pensaaseen lähelle maan rajaa ruohoista ja tikuista. Naaras munii kahdesta neljään munaa, joita haudotaan kaksi viikkoa. Punataskumalurien ravinto koostuu pääasiassa hyönteisistä, joita ne etsivät läheltä maan pintaa. Sillä on kuitenkin mesikoille tyypillinen medellä ruokailuun soveltuva kieli, jossa on harjasmainen pää. Punataskumalurin on todettu toisinaan ruokailevan kukkien medellä. == Lähteet == Luokka:Mesikot
Painokirjaimet

Painokirjaimilla tarkoitetaan painettuja tai niitä muistuttavia kirjaimia vastakohtana kaunokirjoitukselle. Tavallisesti painokirjaimilla viitataan antiikvamallistoihin, jotka syntyivät 1500-luvulla. Niiden mallina on ollut muun muassa meisselikirjoitus, jota käytettiin Rooman antiikissa kiveen hakatuissa teksteissä. Ensimmäiset kirjapainossa käytetyt kirjaimet muotoiltiin 1400-luvulla Saksassa kirjurien käsin kirjoittamien goottilaisten kirjainten mukaan. Ne eivät poikenneet käsinkirjoitetusta tekstistä paljonkaan. Kansalliskirjasto.fi 1400-luvun kirjoista Viitattu 22.7.2009. Eniten käytettiin fraktuuraa ja schwabachia. Kirjainmuotojen soveltuvuus painotekniikkaan nousi 1500-luvulla tärkeäksi näkökulmaksi. Nykyistä mielikuvaa painokirjaimista vastaava antiikva alkoi helpommin luettavana saada suosiota. Vuosisadan loppuun mennessä antiikva olikin syrjäyttänyt goottilaiset kirjaimistot. Ranska nousi typografian johtavaksi maaksi, ja Frans I nimitti antiikvakirjainten suunnittelijan Geoffroy Toryn kuninkaalliseksi kirjanpainajaksi. Antiikvapainokirjainten yhä tunnetuimman perusmallin loi Claude Garamond 1500-luvun alkupuolella. Renessanssiantiikva Garamond oli ensimmäinen kirjapainon ehdoilla muotoiltu kirjaimisto. Toisen tunnetun kursiivin antiikvamallin loi venetsialainen Aldus Manutius myös 1500-luvun alkupuolella. Kansalliskirjasto.fi 1500-luvun kirjoista Viitattu 22.6.2009. Luettavuuden vuoksi lomakkeissa usein pyydetään käyttämään 'painokirjaimia' kaunokirjoituksen sijaan. Puhekielessä painokirjaimilla tarkoitetaan usein tekstattuja tikkukirjaimia tai versaalia, 'isoja kirjaimia'. ==Katso myös== *Konekirjoitus == Lähteet == Luokka:Typografia Luokka:Kirjaimet
Melbournen elokuvajuhlat

Melbournen elokuvajuhlat (Melbourne International Film Festival, MIFF) ovat kansainväliset elokuvajuhlat, jotka järjestetään vuosittain heinä-elokuussa Melbournen kaupungissa Australiassa. Vuodesta 1951 lähtien järjestetty festivaali on Australian vanhin ja yksi maailman vanhimmista elokuvajuhlista.Melbourne Film Festival Archive.orgin sivulla Vuodesta 1962 juhliin on liittynyt lyhytelokuvakilpailu. Elokuvajuhlat kestävät kolme viikkoa. == Lähteet == == Aiheesta muualla == * Melbournen elokuvajuhlien sivusto * Melbourne International Film Festival Internet Movie Database. Luokka:Elokuvajuhlat Luokka:Melbourne Luokka:Australian elokuva